text: Nu gider vi ikke mere sne....!
  05 januar 2010 kl. 16.19
  Det er ikke ligefrem smil sneen vækker hos borgerne. Nu har vi snart haft sne så længe, at det gerne bare må forsvinde.
  I Horsens er folk rigtig trætte af vejret. Carsten Pedersen har adskillige gange været ude med sneskovlen i denne vinter, men stod det til ham, så er det slut.
   
  - Det er jeg rigtig træt af. Jeg beder til vejrguderne om, at det må stoppe med at sne.
  
  Har brugt hele vinterbudgettet
  Og et andet sted de beder til, at det må stoppe med at sne er hos Horsens Kommune.
   
  Det kolde og hvide vejr har nemlig kostet kommunen dyrt. De har allerede brugt en halv gang så meget af det de havde afsat til snerydning og saltning.
  
  Får ikke hentet skrald
  I flere kommuner betyder isglatte villaveje, at borgerne ikke får hentet skrald. Skraldemændene nægter at sætte liv og lemmer på spil for at færdes på villaveje, som kommuen slet ikke har forsøgt at rydde. 
  F.eks. i Billund kommune, hvor visse kvarterer ikke har set skyggen af en skraldbil siden før jul. 
  Eller i Vejle, hvor en skraldemand har brækket armen ved at falde på en isglat villavej. Det har fået skraldefolkene til at afvise at færdes på ikke ryddede villaveje. Og villavejene bliver først ryddet til allersidst i vejle kommune. Det er ikke sket endnu.
  